Казан филармониясе артистлары "Көтегез, без киләбез!!!" музыкаль-комедиясендә яңа  яктан ачылачак (ВИДЕО)

	Казан шәһәр филармониясе коллективы бу җәйдә музыкаль комедия төшерә башлаган иде. Проектның максаты – солистларның талантын тагын да ныграк ачу, аларны тамашачыга яңа яктан тәкъдим итү. Видеоның кайбер өзекләре социаль челтәрләрдә пәйда булуга халыкта кызыксыну хисе уянган иде инде. 	 Ниһаять, "Көтегез, без киләбез!!!" дип исемләнгән музыкаль комедия тиздән зәңгәр экраннарга чыгачак. 

Сценариен Ләйсән Мәхмүтова, Гөлшат Имамиева, Алсу Сөнгатуллиналар махсус үз хезмәттәшләре өчен язган, ул артистларның гастроль тормышына кагылышлы хәлләргә нигезләнгән, уйлап чыгарылган сюжетлар да шактый. Режиссеры – Ләйсән Мәхмүтова. 

Сәфәр вакытында булган маҗаралар, аңлашылмаучанлык аркасында тату коллективта җырчыларның аралары суынып алу, мәхәббәт кыйссалары, татар эстрадасының танылган җырчылары – барысы да тамашачының игътибарын тотып торырдай җирлек тудыра.   
	---	
Казан филармониясе

	№ --- | 23.12.2020	


